தேசிய ஆடை வடிவமைப்பு நிறுவனம், கண்ணூர்

**தேசிய ஆடை வடிவமைப்பு நிறுவனம், கண்ணூர்** (*National Institute of Fashion Technology Kannur*) என்பது இந்தியாவின் கேரள மாநிலம் கண்ணூரில் உள்ள ஆடை வடிவமைப்பு, வடிவமைப்புக்கலை, தொழில்நுட்பம் மற்றும் மேலாண்மை ஆகிய துறைகளுக்கான நிறுவனத்தைக் குறிக்கும். நாடு முழுவதும் தேசிய ஆடை வடிவமைப்பு நிறுவனத்தின் 18 வளாகங்கள் உள்ளன. தென்னிந்தியாவின் கேரள மாநிலத்தில் அமைந்துள்ள கண்ணூர் நகருக்கு வெளியே, தளிப்பறம்பா வட்டத்திலுள்ள தர்மசாலா பகுதியில் இந்நிறுவனம் அமைந்துள்ளது.

## அமைவிடம்
கண்ணூரில் உள்ள தேசிய ஆடை வடிவமைப்பு நிறுவன மையம், இந்தியா முழுவதும் தற்போதுள்ள அரசு நடத்தும் ஆடை வடிவமைப்பு பள்ளிகளின் வலையமைப்பில்  புதிய சேர்த்தல்களில் ஒன்றாகும். இது 2008 ஆம் ஆண்டு சூன் மாதம் முதல் தர்மசலாவில் அமைந்துள்ள ஒரு போக்குவரத்து வளாகத்தில் இருந்து செயல்படத் தொடங்கியது.  மேலும் 2011 ஆம் ஆண்டில் தர்மசலாவின் நிரந்தர வளாகத்திற்கு மாற்றப்பட்டது. இந்த வளாகம் கண்ணூர் நகரத்திலிருந்து சுமார் 16 கிலோமீட்டர் தொலைவிலும், தளிப்பறம்பா நகரத்திலிருந்து 7 கிலோமீட்டர் தொலைவிலும் உள்ளது.

## படிப்புகள்
கண்ணூரில் உள்ள தேசிய ஆடை வடிவமைப்பு நிறுவனத்திலும் ,  இந்தியா முழுவதும் உள்ள இந்நிறுவனத்தின் பிற மையங்களுக்கு இணையாக, நான்கு ஆண்டு இளங்கலை வடிவமைப்பு மற்றும் தொழில்நுட்பம் மற்றும் வடிவமைப்பு, ஆடை வடிவமைப்பு  மேலாண்மையும்  ஆடை வடிவமைப்பு தொழில்நுட்பமும் பாடத்தில்  இரண்டு ஆண்டு முதுகலை படிப்புக்கான பட்டங்களை வழங்கப்படுகின்றன. 

தற்போது, கண்ணூர் தேசிய ஆடை வடிவமைப்பு நிறுவனத்தில்  ஐந்து இளங்கலை மற்றும் இரண்டு முதுகலை படிப்புகள் வழங்கப்படுகின்றன. .

* நெசவு வடிவமைப்பில் இளங்கலை  
* பின்னல் ஆடை வடிவமைப்பில் இளங்கலை  
* ஆடை வடிவமைப்பு வடிவைப்பியலில் இளங்கலை 
* ஆடை வடிவமைப்பு தொடர்பாடல்  இளங்கலை 
* ஆடை வடிவமைப்பு தொழில்நுட்பம் இளங்கலை  
* ஆடை வடிவமைப்பு மேலாண்மை  முதுகலை (எம். எஃப். எம்.) 
* வடிவமைப்பில் முதுகலை 

## வரலாறு
thumb|தேசிய ஆடை வடிவமைப்பு நிறுவனம், கண்ணூர், 2016 ஆகத்து மாதத்தில் எடுக்கப்பட்ட புகைப்படம்

அகில இந்திய தேசிய ஆடை வடிவமைப்புத் தொழில்நுட்ப நிறுவனம் 1986-ஆம் ஆண்டில் இந்திய அரசின் நெசவுத்துறை அமைச்சகத்தின் ஆதரவுடன் நிறுவப்பட்டது, மேலும் "வடிவமைப்பு, மேலாண்மை மற்றும் தொழில்நுட்பத்தின் முதன்மை நிறுவனமாக உருவெடுத்துள்ளது, வளர்ந்து வரும் உலகளாவிய சூழ்நிலையில் ஆடை வடிவமைப்பு  வணிகத்தில் தலைமைப் பதவிகளை வகிக்க நிபுணர்களை உருவாக்குகிறது".

கண்ணூர் வளாகம் 2008-ஆம் ஆண்டில் அமைக்கப்பட்டது.

2008-ஆம் ஆண்டில், இந்த வளாகம் இரண்டு இளங்கலை படிப்புகளுடன் செயல்படத் தொடங்கியது-ஆடை உற்பத்தியில் இளங்கலை ஆடை வடிவமைப்புத் தொழில்நுட்பம் மற்றும் நெசவு  வடிவமைப்பில் இளங்கலை வடிவமைப்பு- என்பவை அந்த இரண்டு படிப்புகளாகும். மொத்தம் 51 மாணவர்கள் அப்போது இருந்தனர்.

## சமீபத்திய பணி
கண்ணூர் தேசிய ஆடை வடிவமைப்பு நிறுவனம் சமீபத்தில் இப்பகுதியில் காதி தொழிலை புதுப்பிக்கும் திட்டத்தில் ஈடுபட்டுள்ளது. 2016 ஆம் ஆன்டு செப்டம்பர் மாதத்தில் நாடு முழுவதும் உள்ள ஆடை வடிவமைப்புத் தொழில் நிறுவனங்களில் அதிக வேலைவாய்ப்பு இருப்பதாக வளாகம் கூறியது.  தங்கள் படிப்பை முடித்த 85 சதவீதத்திற்கும் அதிகமான மாணவர்கள் நாட்டின் பல்வேறு பகுதிகளில் உள்ள தேசிய ஆடை வடிவமைப்பு நிறுவன  மையங்களின் மாணவர்களுக்காக நடத்தப்பட்ட மையப்படுத்தப்பட்ட வேலைவாய்ப்பு மூலம் வேலைவாய்ப்புகளைப் பெற்றுள்ளனர்.

கோழிக்கோடு தெற்குப் பகுதியை 'ஆடைத் தொழிலின் ஒரு முக்கிய மையமாக' மேம்படுத்தும் நோக்கில், வடிவமைப்பு மற்றும் தையற்கலையில் தேர்ச்சி பெற்ற 500-எண்ணிக்கைக்கும் மேற்பட்ட பெண்களின் நிபுணத்துவத்தைப் பயன்படுத்திக்கொள்ளும் வகையில், 'வசுத்திர மண்டலம்' திட்டத்தின் கீழ் —2015 ஆம் ஆண்டு அக்டோபர் மாதத்தில்— 60 பெண்களுக்குக் கண்ணூரில் அமைந்துள்ள தேசிய ஆடை வடிவமைப்பு நிறுவனத்தில் (NIFT) பத்து நாட்களுக்குப் பயிற்சி அளிக்கப்பட உள்ளதாகத் தெரிவிக்கப்பட்டது. 

இந்த மையத்தின் மாணவர்கள், மார்ச் 2014 ஆம் ஆண்டில் மார்ச்சு மாதத்தில்  இந்திய மாநிலமான ஆந்திராவின் கிருட்டிணா மாவட்டத்தில் உள்ள பெடானா என்ற நகரத்தில் கலம்காரி கலை பற்றிய இரண்டு நாள் படிப்பை மேற்கொண்டனர். 20 மாணவர்கள், பெரும்பாலான பெண்கள், பாரம்பரிய நெசவு  வடிவமைப்புகளில் நிபுணத்துவம் பெற்ற நான்கு ஆண்டு இளங்கலை படிப்பின் இரண்டாவது கட்டத்தில் இருந்தனர், மேலும் கலம்காரி அச்சிடுதலின் ஒவ்வொரு அம்சத்தையும் கவனித்தனர்-பிளாக் தயாரித்தல் முதல் வண்ணத்தைப் பயன்படுத்துதல் வரை கற்று அறிந்தனர். 

## மூத்த அதிகாரிகள்
இம்மையத்தில் இயக்குநர் கர்னல் அகில் குமார் குல்சுரேசுத்தா, இணை இயக்குனர் திரு. ஜி. ரமேசுஷ் பாபு. 
 ஆகியோர் இருந்தனர்.

## கண்ணூர் வளாகம்
நெசவுத்துறை அமைச்சகத்தின் கீழ் கேரள மாநில அரசால் ஒதுக்கப்பட்ட 10 ஏக்கர் நிலப்பரப்பில் இந்த வளாகம் அமைக்கப்பட்டது.

## மேற்கோள்கள்

## வெளி இணைப்புகள்
* நிஃப்ட் கண்ணூர் இணையதளம்

பகுப்பு:Coordinates on Wikidata
பகுப்பு:Pages using gadget WikiMiniAtlas
பகுப்பு:கண்ணூர் மாவட்டத்திலுள்ள கட்டடங்கள்
பகுப்பு:ஜவுளி அமைச்சகம்
பகுப்பு:இந்திய நிறுவனங்கள்